Strešenis

Strešenis – centrinės Moldavijos miestas, 23 km į šiaurės vakarus nuo Kišiniovo, Strešenio rajono centras. Miestui priklauso ir Fegurenio () kaimas. Netoli miesto yra dirbtinis Gidigičio tvenkinys.


Dabar Strešenis garsus vynais. Strešenio vynuogynas yra 12 km į vakarus nuo Kišiniovo, garsėja baltaisiais putojančiais vynais. Kiek šiauriau yra Romaneščio vyno fabrikas, vienas didžiausių Moldavijoje, o anksčiau – vienas žinomiausių TSRS, garsėjantis Bordeaux tipo raudonuoju vynu.

 Istorija 
Viena legenda aiškina, kad miesto pavadinimas kilęs iš būdvardžio  'baisus; gasdinantis', nes anksčiau šis regionas buvo apaugęs neįžengiamu mišku.

Besarabijos gubernijos laikais Strešenis buvo Kišiniovo apskrities dalis. XIX a. pabaigoje jame gyveno apie 3 tūkst. gyventojų, daug jų buvo rezešai ().

Tarybinės Moldavijos laikais Strešenyje veikė kojinių fabrikas, statybinių medžiagų gamykla, kitos įmonės. 1975 m. mieste gyveno 14,1 tūkst. gyventojų.

Kategorija:Moldavijos miestai